Un biciclist nu ar fi acordat prioritate de trecere unui motociclu condus de un bărbat care avea o alcoolemie de 1,85 mg/l alcool pur în aerul expirat
La data de 06 mai a.c., în jurul orei 07.00, polițiștii au fost sesizați despre faptul că, în comuna Nicolae Bălcescu a avut loc un eveniment rutier.
Din primele verificări a reieșit că, un biciclist de 39 de ani, în timp ce se deplasa pe strada Crinilor din comuna Nicolae Bălcescu, nu ar fi acordat prioritate de trecere unui motociclu condus de un bărbat de 53 de ani, intrând în coliziune cu acesta.
În urma evenimentului rutier a rezultat rănirea biciclistului care a fost transportat la spital pentru îngrijiri medicale de specialitate.
Ambii bărbați au fost testați de polițiști cu aparatul etilometru, rezultatul fiind negativ pentru biciclist, iar în cazul conducătorului motociclului a rezultat o valoare de 1,85 mg/l alcool pur în aerul expirat, acesta fiind condus la spital unde i-au fost prelevate mostre biologice de sânge în vederea stabilirii cu exactitate a alcoolemiei.
Cercetările sunt continuate în cadrul unui dosar penal, sub aspectul săvârșirii infracțiunilor de vătămare corporală din culpă și conducerea unui vehicul pe drumurile publice sub influența alcoolului.